Úradný vestník L 137 , 05/06/2003 S. 0032 - 0034



Rozhodnutie Spoločného výboru pre EHP č. 32/2003 zo 14. marca 2003, ktorým sa mení a dopĺňa príloha II (Technické predpisy, normy, testovanie a certifikácia) a protokol 37 Dohody o EHP SPOLOČNÝ VÝBOR PRE EHP, so zreteľom na Dohodu o Európskom hospodárskom priestore v znení protokolu, ktorý upravuje Dohodu o Európskom hospodárskom priestore, ďalej len "dohoda", a najmä na jej článok 98, keďže: (1) príloha II dohody bola zmenená a doplnená rozhodnutím Spoločného výboru pre EHP č. 7/2003 z 31. januára 2003 [1]; (2) protokol 37 dohody bol zmenený a doplnený rozhodnutím Spoločného výboru pre EHP č. 140/2002 z 8. novembra 2002 [2]; (3) do dohody sa musí zapracovať smernica 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh [3], v opravenom znení podľa Ú. v. ES L 150, 8.6.2002, s. 71; (4) do dohody sa musí zapracovať nariadenie Komisie (ES) č. 1896/2000 zo 7. septembra 2000 o prvej fáze programu uvedenej v článku 16 ods. 2 smernice 98/8/ES Európskeho parlamentu a Rady o biocídnych výrobkoch [4]; (5) do dohody sa musí zapracovať nariadenie Komisie (ES) č. 1687/2002 z 25. septembra 2002 o dodatočnom období na oznamovanie určitých účinných látok, ktoré sú už na trhu na biologické použitie ako je ustanovené v článku 4 ods. 1 nariadenia (ES) č. 1896/2000 [5]; (6) smernica 98/8/ES a nariadenie (ES) č. 1896/2000 sa na účely dohody musia upraviť, ROZHODOL TAKTO: Článok 1 Do bodu 12m (nariadenia Komisie (ES) č. 2592/2001) sa v kapitole XV prílohy II dohody vkladajú tieto body: "12n. 398 L 0008: smernica 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1) v opravenom znení podľa Ú. v. ES L 150, 8.6.2002, s. 71. Ustanovenia smernice na účely tejto dohody znejú takto: a) na koniec článku 11 sa vkladá tento odsek: "Zaradenie alebo neskoršie zmeny zaradenia účinnej látky v prílohe I, IA alebo IB sa berú do úvahy aj vtedy, keď žiadateľ predložil stanovenú dokumentáciu príslušnému orgánu jedného zo štátov EZVO a prijímajúci príslušný orgán tohto štátu zaslal požadované vyhodnotenie Komisii."; b) pre štáty EZVO je prechodovým obdobím, na ktoré odkazuje článok 16 ods. 1, obdobie trvajúce do 14. mája 2010; c) na koniec článku 28 ods. 1 sa vkladá tento odsek: "Štáty EZVO sa plne podieľajú na práci stáleho výboru, ale nemajú právo hlasovať. Vnútorný rokovací poriadok výboru sa upraví tak, aby umožňoval účinnú účasť štátov EZVO." 12o. 32000 R 1896: Nariadenie Komisie (ES) č.1896/2000 zo 7. septembra 2000 o prvej fáze programu uvedenej v článku 16 ods. 2 smernice 98/8/ES Európskeho parlamentu a Rady o biocídnych výrobkoch (Ú. v. ES L 228, 8.9.2000, s. 6). Okrem úprav smernice 98/8/ES na účely tejto dohody znejú ustanovenia nariadenia takto: a) štáty EZVO a ich výrobcovia sa zúčastňujú na 10-ročnom programe práce uvedenom v článku 16 ods. 2 smernice 98/8/ES. Štátom EZVO možno podľa článku 7 ods. 5 určiť zodpovednosť za kontrolu účinných látok v rámci tohto programu; b) Komisia prihliadne na informácie, týkajúce sa účinných látok, ktoré už boli 14. mája 2002 na trhu štátov EFTA, predložené podľa článku 3 ods. 1 pred nadobudnutím účinnosti rozhodnutia spoločného výboru, ktorým sa toto nariadenie začleňuje do dohody; c) Komisia prihliadne na oznámenia o účinných látok, ktoré už boli 14. mája 2002 na trhu štátov EZVO, predložené podľa článku 34 ods. 1 pred nadobudnutím účinnosti rozhodnutia spoločného výboru, ktorým sa toto nariadenie začleňuje do dohody. 12p. 32002 R 1687: Nariadenie Komisie (ES) č. 1687/2002 z 25. septembra 2002 o dodatočnom období na oznamovanie určitých účinných látok, ktoré sú už na trhu na biocídne použitie podľa ustanovenia v článku 4 ods. 1 nariadenia (ES) č. 1896/2000 (Ú. v. ES L 258, 26.9.2002, s. 15)." Článok 2 Protokol 37 dohody sa dopĺňa takto: "15. Stály výbor pre biocídne výrobky (smernica 98/8/ES Európskeho parlamentu a Rady)." Článok 3 Texty smernice 98/8/ES opravené v Ú. v. ES L 150, 8.6.2002, s. 71 a nariadení (ES) č. 1896/2000 a (ES) č. 1687/2002 v islandskom jazyku a nórskom jazyku, pripojené k príslušným jazykovým verziám tohto rozhodnutia, sú autentické. Článok 4 Toto rozhodnutie nadobúda účinnosť 15. marca 2003 pod podmienkou, že sa Spoločnému výboru pre EHP poskytli všetky oznámenia podľa článku 103 ods. 1 dohody [6]. Článok 5 Toto rozhodnutie sa uverejní v oddieli EHP a v dodatku o EHP k Úradnému vestníku Európskej únie. V Bruseli 14. marca 2003 Za Spoločný výbor pre EHP predseda P. Westerlund [1] Ú. v. EÚ L 94, 10.4.2003, s. 55. [2] Ú. v. ES L 19, 23.1.2003, s. 5. [3] Ú. v. ES L 123, 24.4.1998, s. 1. [4] Ú. v. ES L 228, 8.9.2000, s. 6. [5] Ú. v. ES L 258, 26.9.2002, s. 15. [6] Ústavnoprávne požiadavky boli oznámené. --------------------------------------------------